רופרט פרנד

רופרט וויליאם אנתוני פרנד (באנגלית: Rupert William Anthony Friend; נולד ב-1 באוקטובר 1981) הוא שחקן אנגלי, אשר התפרסם בתפקיד פיטר קווין בסדרת הדרמה "הומלנד" ברשת שואוטיים. זכור גם בזכות תפקידיו בסרטים "ויקטוריה הצעירה", "ליברטין", "שרי" ,"הנער בפיג'מת הפסים" ו-"".

ביוגרפיה
רופרט וויליאם אנתוני פרנד נולד ב-1 באוקטובר 1981 בקיימברידג', אנגליה. אמו היא קרוליין, עורכת דין, ואביו, דייוויד אוקסטון פרנד, הוא היסטוריון אמנות, והוא הבכור מבין שני ילדים. כשהיה בן שנתיים, משפחתו עברה לכפר סטונספילד (אנ') באוקספורדשייר. הוא היה תולעת ספרים בילדותו ואהב ספרים מאת רואלד דאל.

פרנד למד בבית הספר מרלבורו (אנ') בעיירת השוק וודסטוק (אנ'), אוקספורדשייר. לאחר סיום לימודיו, פרנד לקח שנת הפסקה, בה נסע לטייל באיי קוק שבאוקיינוס השקט. שם הוא עבר תאונת אופנוע ונאלץ לעבור במסוק לבית החולים בניו זילנד. הפציעות שלו היו חמורות והוא היה בסכנה לכריתת רגל. עד שחזר לאנגליה כדי ללמוד בקולג', הוא עדיין היה צריך להשתמש בקביים. פרנד קיבל את הכשרתו המקצועית למשחק באקדמיית וובר דאגלס (אנ') בלונדון.

 קריירה 
בשנת 2004, ערך את הופעת הבכורה המוצלחת שלו כשחקן קולנוע בהפקה הבריטית של ג'ון מלקוביץ' "ליברטין" לצידם של מלקוביץ' וג'וני דפ. לאחר מכן הופיע בתפקידי משנה בלהיט "גאווה ודעה קדומה". 

בשנת 2007, שיחק בדרמות "Outlaw", "שטח הבתולין" ו"הלגיון האחרון".

בשנת 2008, שיחק בסרט "הנער בפיג'מת הפסים" בתפקיד הקצין הנאצי קורט קוטלר עוזרו של מפקד המחנה ראלף (דייוויד ת'יוליס).

בשנת 2009, פרנד פרץ לתודעה רשמית בזכות הופעות מרשימות בדרמות "ויקטוריה הצעירה" בתפקיד הנסיך אלברט בעלה של המלכה ויקטוריה (אמילי בלאנט), ו-"שרי" של סטיבן פרירס בתפקיד ראשי לצידה של מישל פייפר. 

בשנת 2011 שיחק בדרמת המלחמה "חמישה ימים של מלחמה" בתור הכתב הצבאי האמריקאי תומאס אנדרס.

בשנת 2012 הצטרף פרנד לעונה השנייה של סדרת הדרמה המוערכת "הומלנד" ברשת שואוטיים, בסדרה משחק בתפקיד סוכן ה-CIA והמתנקש פיטר קווין. על תפקידו בסדרה הועמד פרנד לפרס אמי בשנת 2013. באותה שנה שיחק בסרט "תאוריית האפס". 

בשנת 2014, שיחק את דמותו של אוליבר בסרט "כמו גדול". 

בשנת 2015 שיחק בסרט המתח "היטמן: סוכן47". בתפקיד רוצח על שהונדס בצורה גנטית.

 חיים אישיים 
משנת 2005 עד 2010, פרנד יצא עם השחקנית קירה נייטלי, אותה פגש בצילומי הסרט "גאווה ודעה קדומה".

הוא פגש את הספורטאית והשחקנית האמריקאית איימי מולינס ב-2013, הם התארסו בדצמבר 2014. פרנד ומולינס נישאו ב-1 במאי 2016.

 פילמוגרפיה 

 קולנוע 
+שנהסרטתפקידהערות2004ליברטין (אנ')דאונסמועמד פרס הקולנוע הבריטי העצמאי לפנים החדשות המבטיחות ביותר (אנ') (2005)2005גאווה ודעה קדומהמר ג'ורג' ויקהאם (אנ')Mrs. Palfrey at the Claremontלודוביק מאייר2007הירח והכוכבים (אנ')רנזו דבריוOutlaw סנדי מארדלהלגיון האחרון דימטריוסשטח בתולין (אנ')אלסנדרו פליס2008ג'ולין (אנ')קוקו לאגרהנער בפיג'מת הפסיםקורט קוטלר2009ויקטוריה הצעירהאלברט, נסיך סקסה-קובורג-גותהשרי (אנ')שרי2010The Kid קווין לואיסLullaby for PiסאםSteve סרט קצר
במאי, תסריטאי ומפיק20115 Days of Warתומאס אנדרס2012לכתוב אהבה על זרועותיה (אנ')דייוויד מק'קנה2013תאוריית האפסבן אדם בפרסומתכמו גדול אוליברמועמד פרס הקולנוע הבריטי העצמאי לשחקן המשנה הטוב ביותר (אנ') (2013)2014Meet Me in Montenegroסטיבן2015היטמן: סוכן 47 (אנ')סוכן 47 (אנ')2017סטלין מת!וסילי יוסיפוביץ' ג'וגאשווילי (אנ')2018ואן גוך: בשערי הנצח (אנ')תאו ואן גוךבקשה מסתורית (אנ')דניס נילון2021ההפרדה (אנ')ג'ף וואןגם מפיק בפועלאינסוף (אנ')באת'ורסט 1985הכרוניקה הצרפתיתקצין2022פשע הוליוודי (אנ')וילסון סיקורסקי2023אסטרואיד סיטימונטנה לוכד העכברושים (אנ')קלודסרט קצר של נטפליקס2024The American Society of Magical Negroesמיקקנרית שחורה (אנ')דייוויד ברוקס2025חברה מושלמתסרגייעולם היורה: חיים חדשיםמרטין קרבסהעוקץ הפיניקי (אנ')אקסקליברTBAחלומותג'ייקAfter This Deathטד

 טלוויזיה 
+שנהסדרהתפקידהערות2012–2017הומלנדפיטר קוויןתפקיד ראשי (עונות 6-2); 57 פרקים
מועמד פרס אמי לבידור בפריים טיים לשחקן אורח בסדרת דרמה (אנ') (2013)2018–2019Strange Angelארנסט דונובןתפקיד ראשי (2 עונות); 15 פרקים2018–2020Dream Corp LLCמטופל 622 פרקים2022Cupidבארי דבורנהארטפודקאסט; 7 פרקיםאנטומיה של שערורייהג'יימס וייטהאוס6 פרקיםאובי ואן קנובי החוקר הגדול4 פרקים2023המדבר הגבוה (אנ')בוב הגורותפקיד ראשי; 8 פרקים

 קישורים חיצוניים 

קטגוריה:שחקני קולנוע וטלוויזיה אנגלים
קטגוריה:בוגרי בתי ספר למשחק באנגליה
קטגוריה:אנגלים שנולדו ב-1981